‘‘ગરવી ગુજરાત'' એટલે પર-સેવા માટે પરસેવો પાડે તે ગુજરાત ગુજરાતમાં વસતો ગુજરાતી જ નહીં પરંતુ વિશ્વભરમાં વસતા ગુજરાતીએ સદાકાળ ગુજરાત ખડું કર્યું છે અને વિશ્વના ખૂણે ખૂણે વસવા, દરિયાને પાર કરવા સાહસરૂપે નાના નાવડામાં સફર કરી હતી તે ૧૯મી અને ર૦મી સદી હતી. હવે યુગ બદલાયો છે. એકવીસમી સદીમાં આપણો સંકલ્‍પ એ જ હોય કે આખું વિશ્વ ગુજરાતને પોતાનુ ‘ઘર' બનાવે તેવી મહત્ત્વાકાંક્ષા આપણી છે, એમ મુખ્‍ય મંત્રીશ્રીએ જણાવ્‍યું હતું.